CELEX: 32018D0662
Language: hr
Date: 2018-04-27 00:00:00
Title: Provedbena odluka Komisije (EU) 2018/662 оd 27. travnja 2018. o imenovanju referentnog laboratorija Europske unije za influencu ptica i newcastlesku bolest i o izmjeni Priloga VII. Direktivi Vijeća 2005/94/EZ (priopćeno pod brojem dokumenta C(2018) 2459) (Tekst značajan za EGP. )

30.4.2018   
               
               
                  HR
               
               
                  Službeni list Europske unije
               
               
                  L 110/134
               
            PROVEDBENA ODLUKA KOMISIJE (EU) 2018/662
      оd 27. travnja 2018.
      o imenovanju referentnog laboratorija Europske unije za influencu ptica i newcastlesku bolest i o izmjeni Priloga VII. Direktivi Vijeća 2005/94/EZ
      
         
            (priopćeno pod brojem dokumenta C(2018) 2459)
         
      
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 92/66/EEZ od 14. srpnja 1992. o uvođenju mjera Zajednice za kontrolu newcastleske bolesti (1), a posebno njezin članak 15. stavak 1.,
      uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (2), a posebno njezin članak 63. stavak 2.,
      budući da:
      
                  (1)
               
               
                  Direktivom 92/66/EEZ (*1) utvrđene su minimalne mjere kontrole koje se primjenjuju u slučaju izbijanja newcastleske bolesti kod peradi, sportskih golubova i ostalih ptica koje se drže u zatočeništvu. Člankom 15. te direktive predviđa se imenovanje referentnog laboratorija Europske unije za newcastlesku bolest u cilju obavljanja funkcija i dužnosti navedenih u tom članku.
               
            
                  (2)
               
               
                  Direktivom 2005/94/EZ utvrđene su određene preventivne mjere povezane s nadzorom i ranim otkrivanjem influence ptica te minimalne mjere kontrole koje se primjenjuju u slučaju izbijanja influence ptica kod peradi i ostalih ptica koje se drže u zatočeništvu. Člankom 51. stavkom 1. te direktive propisuje se da je laboratorij imenovan u točki 1. Priloga VII. toj direktivi referentni laboratorij Europske unije za influencu ptica te da obavlja funkcije i dužnosti navedene u točki 2. Priloga VII. toj direktivi.
               
            
                  (3)
               
               
                  Slijedom obavijesti Ujedinjene Kraljevine u skladu s člankom 50. Ugovora o Europskoj uniji, referentni laboratoriji Europske unije za influencu ptica i newcastlesku bolest, trenutačno imenovani u skladu s direktivama 92/66/EEZ i 2005/94/EZ, morat će obustaviti obavljanje svojih funkcija i dužnosti kao referentni laboratoriji Europske unije za te dvije bolesti.
               
            
                  (4)
               
               
                  Uzimajući u obzir vrlo sličnu manifestaciju influence ptica i newcastleske bolesti, slične dijagnostičke tehnike te slično potrebno stručno znanje i opremu, primjereno je za obje bolesti imenovati jedan referentni laboratorij Europske unije.
               
            
                  (5)
               
               
                  Kako bi se izbjeglo prekidanje aktivnosti referentnog laboratorija Europske unije za influencu ptica i newcastlesku bolest te novoimenovanom laboratoriju omogućilo dovoljno vremena za postizanje pune operativnosti u obavljanju njegovih novih funkcija i dužnosti, primjereno je da se mjere predviđene ovom Odlukom primjenjuju od 1. siječnja 2019.
               
            
                  (6)
               
               
                  Komisija je u bliskoj suradnji s državama članicama provela postupak odabira i imenovanja referentnog laboratorija Europske unije za influencu ptica i newcastlesku bolest uzimajući u obzir kriterije tehničke i znanstvene kompetencije laboratorija i stručnosti njegova osoblja.
               
            
                  (7)
               
               
                  Nakon završetka postupka odabira trebalo bi odabrani laboratorij, Istituto Zooprofilattico Sperimentale delle Venezie (IZSVe) u Legnaru u Italiji, imenovati referentnim laboratorijem Europske unije za influencu ptica i newcastlesku bolest na neodređeno razdoblje od 1. siječnja 2019.
               
            
                  (8)
               
               
                  Mjere predviđene ovom Provedbenom odlukom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU ODLUKU:
      Članak 1.
      Istituto Zooprofilattico Sperimentale delle Venezie (IZSVe) u Legnaru u Italiji imenuje se referentnim laboratorijem Europske unije za influencu ptica i newcastlesku bolest.
      Članak 2.
      U Prilogu VII. Direktivi 2005/94/EZ točka 1. zamjenjuje se sljedećim:
      
         
                     „1.
                  
                  
                     Referenti laboratorij Europske unije za influencu ptica jest:
                     Istituto Zooprofilattico Sperimentale delle Venezie (IZSVe), Legnaro, Italija.”
                  
               
      Članak 3.
      Ova Odluka primjenjuje se od 1. siječnja 2019.
      Članak 4.
      Ova je Odluka upućena državama članicama.
      
         Sastavljeno u Bruxellesu 27. travnja 2018.
         
            
               Za Komisiju
            
            Vytenis ANDRIUKAITIS
            
               Član Komisije
            
         
      
      
         (1)  SL L 260, 5.9.1992., str. 1.
      
      
         (2)  SL L 10, 14.1.2006., str. 16.
      
      
         (*1)  Direktiva Vijeća 92/66/EEZ trenutačno je u postupku usklađivanja s UFEU-om i Uredbom (EU) 2017/625 Europskog parlamenta i Vijeća (SL L 95, 7.4.2017., str. 1.) o službenim kontrolama.